CELEX: 62021CN0363
Language: et
Date: 2021-06-09 00:00:00
Title: Kohtuasi C-363/21: Eelotsusetaotlus, mille on esitanud Corte dei Conti (Itaalia) 9. juunil 2021 – Ferrovienord SpA versus Istituto Nazionale di Statistica – ISTAT

30.8.2021   
            
            
               ET
            
            
               Euroopa Liidu Teataja
            
            
               C 349/20
            
         
      Eelotsusetaotlus, mille on esitanud Corte dei Conti (Itaalia) 9. juunil 2021 – Ferrovienord SpA versus Istituto Nazionale di Statistica – ISTAT
      (Kohtuasi C-363/21)
      (2021/C 349/25)
      Kohtumenetluse keel: itaalia
      
         Eelotsusetaotluse esitanud kohus
      
      Corte dei Conti
      
         Põhikohtuasja pooled
      
      
         Kaebaja: Ferrovienord SpA
      
         Vastustaja: Istituto Nazionale di Statistica – ISTAT
      
         Menetluses osalesid: Procura generale della Corte dei conti, Ministero dell’Economia e delle Finanze
      
         Eelotsuse küsimused
      
      
                  1.
               
               
                  Kas ESA 2010 (1) vahetu kohaldatavuse reegliga ning sellesama määruse ja direktiivi 2011/85 (2) soovitava toime põhimõttega on vastuolus, kui liikmesriigi õigusnormid piiravad ESA 2010 kohaldamise õigsuse küsimustes pädeva riigisisese kohtu pädevuse ainult avaliku sektori kulude piiramise alaste riigisiseste õigusaktide kohaldamisega, takistades nende [liidu] õigusnormide põhilist soovitavat toimet, nimelt eelarvepositsioonide läbipaistvuse ja usaldusväärsuse kontrollimist, mille abil saaks kindlaks teha, kas Itaalia läheneb keskpika perioodi eelarve-eesmärgile (keskpikale eesmärgile)?
               
            
                  2.
               
               
                  Kas ESA 2010 vahetu kohaldatavuse reegliga ning sellesama määruse ja direktiivi 2011/85 soovitava toime põhimõttega on eelarveasutuse ja järelevalveorganite organisatoorse lahususe aspektist vastuolus, kui liikmesriigi õigusnormid piiravad ESA 2010 kohaldamise õigsuse küsimustes pädeva riigisisese kohtu lahendite toime ainult avaliku sektori kulude piiramise alaste riigisiseste õigusaktide kohaldamisega, välistades Itaalia valitsemissektori (selle mõiste [liidu õiguse kohases] tähenduses) arvepidamise subjektiivse ulatuse kindlaksmääramise üle igasuguse sõltumatu järelevalve, mille abil saaks kontrollida, kas Itaalia läheneb keskpikale eesmärgile?
               
            
                  3.
               
               
                  Kas õigusriigi põhimõttega on tõhusa kohtuliku kaitse ja samaväärsete õiguskaitsevahendite aspektist vastuolus, kui liikmesriigi õigusnormid:
                  
                              a)
                           
                           
                              takistavad igasugust kohtulikku kontrolli selle üle, kas ISTAT on S.13 sektori piiritlemisel ESA 2010 õigesti kohaldanud, seega kohtulikku kontrolli eelarvepositsioonide õigsuse, läbipaistvuse ja usaldusväärsuse üle, mille abil saaks kontrollida, kas Itaalia läheneb keskpikale eesmärgile (tõhusa kaitse põhimõtte rikkumine);
                           
                        
                              b)
                           
                           
                              seavad kaebaja juhul, kui vastustajast ametiasutuste normitõlgendus peaks ka autentset tõlgendust sisaldava seadusega õigeks tunnistatama, olukorda, kus teda ähvardab kahekordne koormus: kohtuvaidlus ja sellest tulenev risk, et tekib vastuolu kohtulahendiga tema [liidu õiguse kohase] staatuse kohta, mis teeb tal de facto võimatuks kaitsta oma õigusi tõhusalt aja jooksul, mis on sellest tulenevate kohustuste täitmiseks ette nähtud (ehk majandusaasta jooksul), ning hävitab õiguskindluse valitsemissektori üksuste staatuse püsivuse suhtes;
                           
                        
                              c)
                           
                           
                              näevad juhul, kui vastustajast ametiasutuste normitõlgendus peaks ka autentset tõlgendust sisaldava seadusega õigeks tunnistatama, ette, et eelarve ulatuse õigsuse küsimustes ei ole pädev sama kohus, kellele Itaalia põhiseadus annab pädevuse eelarveõiguse küsimustes.
                           
                        
            
         (1)  Euroopa Parlamendi ja nõukogu 21. mai 2013. aasta määrus (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta (ELT 2013, L 174, lk 1).
      
         (2)  Nõukogu 8. novembri 2011. aasta direktiiv 2011/85/EL liikmesriikide eelarveraamistiku nõuete kohta (ELT 2011, L 306, lk 41).